Publication: Magyar Közlöny
Issue: MK-2011-6 (Year: 2011, Number: 6)
Era: contemporary
Section: az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-án,
Paragraph Index: 31

az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-án, és – a jogorvoslatról szóló tájékoztatás tekintetében – a Ve. 130. § (1) bekezdésén alapul. Az OVB kifogással támadott 3-án – a törvényi határidõn belül – terjesztették elõ az OVB-nél. A kifogástevõ azt kérte az Alkotmánybíróságtól, hogy semmisítse meg az OVB kifogással támadott határozatát, és utasítsa új eljárásra az OVB-t. A kifogástevõ szerint az OVB-nek meg kellett volna tagadnia a kérdés hitelesítését, mert az egyrészt nem egyértelmû, sérti az Nsztv. 13. § (1) bekezdését, másrészt burkolt alkotmánymódosításra irányul. Az egyértelmûség hiányának indokaként a kifogástevõ arra hivatkozott, hogy szerinte nem derül ki a kérdésbõl, hogy a több jelölést a választópolgár több jelöltre adhatja le – mindegyikre egyet-egyet – vagy akár egy jelöltre is leadhat több jelölést. Véleménye szerint a fent jelzett kérdés tisztázása nélkül a választópolgárok nem tudhatják azt, hogy a jelölés szabályai hogyan alakulnának egy eredményes népszavazás esetén, és a törvényalkotó sem tudná eldönteni, hogy milyen szabályozás megalkotására lenne köteles. Burkolt alkotmánymódosításra a kifogástevõ szerint azért vezet a kérdés, mert az eredményes népszavazás alapján megalkotandó törvény sértené az „egyenlõ választójog alkotmányos elvét” [Alkotmány 71. § (1) bekezdés]. A kifogástevõ szerint „ha egyes választópolgárok több személyt is ajánlhatnak és ajánlanak, míg mások – választásuk szerint – csak egyet”, illetve „egy jelöltet több ajánlással is támogathatnak, míg mások – ha így gondolják – csak egyet” sérti az említett alkotmányos választójogi alapelvet. Érvelése szerint a választójog egyenlõségének alkotmányos alapelve nemcsak a szavazásra, de az ajánlásra is irányadó így a népszavazás eredményének a végrehajtásához módosítani kellene az Alkotmányt, így tehát a kezdeményezésben szereplõ kérdés a burkolt alkotmánymódosítás tilalmába is ütközik. II. A kifogás elbírálásánál figyelembe vett jogszabályok:

Source: https://magyarkozlony.hu/hivatalos-lapok/5e18008e6006e0c79ef3e57f453c00d9d0dfef67/dokumentumok/5c44297f962283ddf811d35f9855a40175492777/letoltes